cyanic-selkie/wikianc huggingface dataset:
لمحاولة د لإنقلاب د 1972
تصغير|250بك|الجناح د الطيارة د لماليك من مورا ما تيراو عليها الطيارات د لعسكر لمحاولة د لإنقلاب د 1972 ولاّ نقيلاب ديال أوفقير ولاّ لإنقلاب د الطيارين، هو واحد لمحاولة ديال نقيلاب عسكري ما صدقاتش، داروها طيارين د لعسكر د لمغريب نهار 16 غشت 1972، على الطيارة د لماليك لحسن التاني، اللي كان راجع من سفرة ديالو ف فرانسا. هاد لمحاولة وجّد ليها لجينيرال محمد أوفقير و ليوتنان كولونيل محمد أمقران.
من مورا هاد لمحاولة، تعدمو 11 پيلوط عسكري كانو شاركو فيها، و تصيفطو 32 آخرين للحبس ديال تازمامارت.
نقيلاب بحال هاكا هو اول واحد ف تاريخ، هاد لبلان ديال طيارا تبغي تيح طيارة معمرو طرا.
سياق
لحسن التاني كان ف لقصر ديالو ف بيتز، و كان راجع ل لمغريب ف 16 غشت 1972 من باريس ف طيارة الشخصية ديالو بوينڭ 727 و كان معاه خوه الامير مولاي عبد الله، الڭارد كور ديالو و الحاشية ديالو. ملي كانت الطيارة دايزا من فوق طانجة، قالو ليه بلي كينين طيارات حربية F-5  كيقربو لطيارة واخا هادشي تاحد ماكان معول عليه، و من تما فهم بلي راه هجمة جايا و باغين يطيحو الطيارة.
كيفاش وقع داكشي
تصغير|موضيل ديال طيارات F-5A. ف 16 غشت 1972، لجينيرال محمد أوفقير، لي كان هو الماجور ديال العسكر ديال المغريب، الليوتنان كولونيل محمد أمقران، لي كان مسؤول علا الطيران العسكري، و لكوماندان لوافي كويرا، كوماندان ديال القشلة ديال قنيطرة كانو قالو لواحد العساكريا يطيحو الطيارة ديال الماليك ملي يكون راجع من فرانسا.
6 ديال طيارات الحربية من نوع 5-F قلعو من القشلة ديال قنيطرة نهار التلات 16 غشت 1972 معا 15:40، و لكن غي تلاتا منهم لي كان فيهم السلاح، الطيارة اللولا فيها الكوماندان لوافي كويرا لي كان داخل فهاد لنقيلاب 3 د سيمانات قبل، و الثانيا كان فيها ليوطنان عبد القادر زياد لي ماكان فراصو والو قالوها ليه غي شوية قبل مايقلعو، و الثالتا كان فيها ليوطنان حميد بوخاليف لي ماقالو ليه حتا حاجا حتا كانو طايرين فسما. العملية كانو مكنين عليها البوراق
لكوماندان لوافي كويرا مقدرش يخدم السلاح ديال الطيارة ديالو اذن حاول يدخل بطيارا ديالو ف الطيارة ديال الماليك ونقز من الطيارة، و لكن شدوه الجادارميا ديال سوق لاربعا نازل ب لپاراشيت، تهرس من رجليه و داوه للماليك نهار نقيلاب نيت.
لي ليوطنون عبد القادر زياد و حاميد بوخاليف قدرو يضربو جوج من ثلاتة ديال مفاعلين ديال الطيارة، ولكن واخا هكاك الطيارة قدرات تنزل ف مطار الرباط سلا الدولي شي ربوع ساعا مورا هادشي لي وقع.
الپيلوط ديال الطيارة د لماليك كان هوا محمد القباج، الپيلوط الخاد دلماليك، و كان كيقرا معا هادوك لي بغاو ينقالبو علا الماليك.
الماليك قدر يقولب الطياريين لي بغاو ينقالبو، قال ليهوم فالراديو ديال الطيارة "باراكا من ما تيريو، الطاغية مات، حنا ابرياء" هاد لعساكريا تقولبو ولكن بقاو علا بال و قالو لپيلوط يحط الطيارة ف ف لمطار العسكري ديال رباط قنيطرة و لكن الپيلوط ماداهاش ف داكشي لي قالو وحط الطيارة ف لمطار ديال رباط سلا.
لعساكريا المنقلبين ملي بان ليهم هادشي ماصدقش ليهوم، وعملية البوراق ماصدقاتش، الليوتنان زياد و بوخاليف رجعو للقشلة ديال قنيطرة باش ياخدو القرطاس و يعمرو السلاحات ديال الطيارة و دارو واحد العملية جديدا سماوها "الرحلة الحمرا" (Red Flight)، لي كانت هي يتيروي علا المالك و هو خارج من المطار ديال رباط سلا، هاد العملية ماتو فيها 8 ديال ناس و ترجح فيها تقريبا 50 واحد، لي كان منهم وزراء.
لماليك واخا هاكاك ماوقع ليه والو و قدر يخرج منها سالم حيت كان ذكي و خدا طونوبيل ديال واحد خدام ف لمطار و هرب منو معا 3 ديال ڭارد كورات ديالو و واحد المساعد، وقدر يهرب من المنقلبين.
ليوطنان محمد أمقران بان ليه بلي هادشي ولا مخربق دار عملية خرا باش يقدرو يقتلو الماليك، سماها "الصاعقة الحمرا" (Red Lightning) و لي كانت هي يضربو القصر ديال الرباط بلقنابل، ولكن لماليك ماكانش فيه، مشا هرب لقصر ديال السخيرات و تما فين كان طلق عملية باش يشد هاد العساكرية لي بغاو ينقالبو عليه.
ليوطنان كولونيل محمد أمقران كان كيعطي لاوامر للمنقلبين من برج مراقبة ديال قشلة د قنيطرة معا الكاپيطان لعربي لحاج، و ملي شاف بلي العملية ماصدقاتش، قدر يهرب فهيليكوپطير لجبل طارق، ولكن مورا 36 ساعا، المملكة المتحدة شداتو و صيفطاتو للمغريب واخا ماكانش شي اتفاق ديال تسليم المحابسية. محمد أمقران تحكم عليه بلاعدام و تطبق عليه الاعدام بالقرطاس نهار 13 يناير 1973
ف الرواية الرسمية ديال لمخزن لي خرجات 23 غشت 1972 من طرف وزير الداخلية محمد بنهيمة، الجينيرال أوفقير نتاحر مورا ما مانجحش الانقلاب، و نتاحر ف القصر ديال الصخيرات.
واحد الرواية ديال جيل پيرو فكتاب ديالو "صاحبنا الماليك" (Notre ami le roi)، لجينيرال أوفقير قتلوه خارج القصر، الدليمي عيط للجينيرال أوفقير قاليه بلي الماليك راه تجرح بزاف و مخبي ف واحد الدار قريبا من الفسارة ديال لبنان ف رباط، أوفقير ملي مشا قتلوه الدليمي و مولاي حفيض العلوي، الجثة ديالو داوها لصخيرات ديك الساعا.
لمحاكمة ديال الطيارين
لمحاكمة ديال الطييارين هي المحاكمة العسكرية لي جات ورا الانقلاب ديال 16 غشت 1972، كانت ف لمحكمة ديال العسكر ف قنيطرة.
220 من الضباط، ضباط الصف و لعساكرية ديال القشلة الثالثة ديال قنيطرة تحاكمو، 177 خرجو براءة، 32 تحكم عليهم ب لحبس مابين 3 سنين و 20 عام، و 11 لي بقاو تحكم عليهم ب لإعدام، هادو لي تحكمو ب لإعدام هوما :
هادوك لي تشدو ف لحبس داوهم ف لول لحبس ديال قنيطرة معا هادوك لي دارو نقيلاب د صخيرات ديال 10 يوليو 1971، و من بعد داوهم ل تازمامارت ف 7 غشت 1973.
ملي خرجو من تازمامارت مورا 18 عام ديال لحبس تما، غير 28 واحد لي بقا عايش.
لعواقب
اول حاجة، الماليك حسن الثاني حيد، 19 سبتمبر مورا واحد الاجتماع ف صخيرات معا الحكومة و مسؤولين عسكريين، بزاف ديال المناصب ف وزارة الداخلية، و حيد المنصب ديال ماجور جينيرال و ماجور جينيرال ادجوان.
من تما و الماليك هوا لي مسؤول علا لعسكر و كان كيدوز ربعا د سوايع فنهار غير معا لعسكر باش يسيرو.
23 دجنبر 1972، جاو واحد الكاميوات لدار ديال أوفقير لي كانت فيها مراتو فاطمة، 6 ديال ولادو و بنت خالتو عاشورا، داوهم ل واحد ديور ف لول و من بعد لواحد الحباسات حيت الماليك حسن الثاني كان ف نضرو مرات أوفقير، فاطمة تاهيا كانت داخلا ف لانقلاب.
7 غشت 1973، 58 من هادوك لي نقالبو ف صخيرات 1971 و انقلاب الطييارين 1972 داوهم ل تازمامارت.
مولاحضات
<references group="م" />
الريش
رّيش جماعة ترابية حضرية كاينة ف إقليم/عمالة ميدلت، جهة درعا تافيلالت، ساكنين فيها 25923 واحد، على حسب لإحصاء لعام 2014.
نعيمة المشرقي
نعيمة المشرقي هي واحد لممثلة مغربية خلاقت فعام 1943 بمدينة الدار لبيضا فلمغريب، مثلاث فبزاف دلأفلام ؤمسلسلات مغريبية.
المسيرة الفنية ديالها
لبداية ديال نعيمة المشرقي كانت ف لمسرح  فين بدعات ؤ خدمات مع فرق مسرحية مشهورة ف لمغريب، بحال لفرقة د لمعمورة، د لبساتين، د مسرح الأنس، ؤ حتى لفرقة د لإذاعة ؤ تّلفازة لمغريبية؛ من 1964 ؤنعيمة بدات كتبان ف برامج ؤ مسلسلات مغريبية ،لعبت أول دور نسائي ليها  ف مسسل "عائلة رام دام"، متلات ف كتر من 20 فيلم طويل فرانساوي ؤطالياني، ؤ متلت ؤلا ف بزاف د لمسلسلات ؤ د لأفلام لمغريبية بحال "عرس الدم"، "فاتن"، "حرب ديال الثلاثة دلملوك"، "لالة حبي"، ؤ "ؤزنقة السنونو". ف 1998 ربحات لجائزة دأحسن صوت فمسلسل "أمينة" فمهرجان دالإذاعات العربية فالقاهرة.
نعيمة المشرقي هي كذلك سفيرة النوايا الحسنة ف ليونسيف، مستشارة د لمرصد الوطني د حقوق الطفل، ؤ رئيسة مساعدة ف النقابة لوطنية د لمحترفين د لمسرح.
لحسن شيشا
لحسن بن محمد حمد شيشا، معروف كتر ب سميت لحسن شيشا، تولد ف 1 دجنبر 1926 ف تارودانت، كان كوايري مغريبي.
حياتو
دار لحسن شيشا لبدية ديالو معا لفرقة د تيحاد رياضي لمغريبي (لياسام)، قبل ما يمشي ل شمال د لمغريب فين لتاحق ب إف سي موغريب، لي كان رايس ديالو هو شريف هلهول. مورما بان مزيان ف لبوطولة، سنا معا كلوب أطليتيكو تطوان لي كانت ديك ساعة أوعر فرقة ف شمال حيت كاتشارك ف شومپيونات د صبانيا. مورما طلعات لفرقة ل ليݣا (درجة لولا)، لعب شيشا ضد فراقي كبار بحال ريال مدريد، إف سي برصلونة، أطليتيكو مدريد.
لحسن شيشا كان من بين لعابة د أول مونتخاب د لمغريب د كورة، لي لعبو ف لعاب لعربية د 1957 ؤ كان مدربهوم لعربي بن مبارك.
عاداد طبيعي
يسار|تصغير|120بك|لݣروپ د لأعداد الطبيعيين عندو الرمز ديال \N. فلماط، لعاداد طّبيعي هوما عاداد لي كايتستعمل فلحساب (بحال ف "كاينين خمسة دلبݣرات حدا لواد") والترتيب (بحال ف "هشام الݣروج جا اللول فالسيباق"). لأعداد اللي كايتستعملو فلحساب كايتسماو لأعداد لأصلية، و لأعداد لي كايتخدمو فالترتيب كايتسماو لأعداد الترتيبية. لأعداد الطبيعيين كايتخدمو بعض لمرات بحال سميات ديال شي حوايج، بحال ف أوطوروت 3 أولّا الطريق لوطنية 1، أولّا النمرة ديال لكيطمة ديال شي كوايري. هاد النوع كايتسمى لأعداد السمياتية وماعندو حتى شي خاصية فلمفهوم ديال لماط.
ف سّيستيم لعشري، لأعداد ف لعادة كيتكتبو ب نماري، لي هوما رموز كيعبّرو على لأعداد من 0 ل 9. كاينين بزاف د سّيستيمات لمومكينة د لكتابة د لأعداد، بحال سّيستيم جّوجي لي كيخدّم غير 0 ؤ 1، ؤلا سّيستيم سّطاشي لي كيزيد 6 د رّموز إضافيين ل سّيستيم لعشري باش يعبر على جميع لأعداد. كاينين سيستيمات قدام بحال سّيستيم رّوماني د لأعداد، لي كيخدّم حروف بحال I ؤلا X ؤلا L، باش يرمز ل لأعداد 1، 10، 50 على تّوالي، ؤ مافيهش رمز ديال زيرو. هاد سّيستيم كيعتامد على لموضع ديال رّمز (على ليمن ؤلا ليسر ديال شي رمز كبر منو) باش يرشم لأعداد كاملين، ؤ كان سيستيم محدود (مايقدرش يعبر على أعداد كبار بزاف)، ؤ معقد ف لحساب.
بعض التعريفات كاتبدا لأعداد الطبيعيين من 0|زيرو ، وكايتسماو لأعداد لي ماشي سالبين. و تعريفات خرين كاتبدا من واحد وكاتسميهوم لأعداد لموجبين. لخاصيات ديال لأعداد الطبيعيين، بحال لمقسومية و التفريقة ب لأعداد اللولانية كتدرسها النضرية د لأعداد. لمسايل بحال لحساب و الترتيب بحال التفراق كايفكها التعداد. الرمز ديال لݣروپ د لأعداد الطبيعيين هو \N.
لعقدة ديال ساندريلا
تصغير|كوليط داولينڭ لعقدة ديال ساندريلا (ب لونݣلي Cinderella complex)، هي عقدة جديدة كيتعتاقد باللي منتاشرة بين العيالات ديال هاد العصر، وصفاتها لأول مرة عام 1981 الكاتبة ؤ المعالجة النفسانية الميريكانية كوليت داولينݣ فكتابها (عقدة ساندريلا: خوف العيالات الخفي من الاستقلال؛ بالونݣلي: The Cinderella Complex: Women's Hidden Fear of Independence)، هي عموما رغبة لاشعورية عند البنت اللي مريضة بيها أنها تكون موضع ديال رعاية و هتمام عند الاخرين، وكيتقال باللي هاد العقدة كتبان كتر كول ما البنت المريضة بيها كبرات فالعمر.
التسمية
تسمات العقدة على سمية الشخصية الخيالية المعروفة ساندريلا، والرابط بيناتهوم هو أن ساندريلا بنت عندها صفات متالية ؤكتقدر تخدم مزيان، ولكن وخا هكاك محاولاتش تمنع مراة باها من المعاملة الخايبة اللي كدير معاها، فشنو اللي خلاها متقول والو ؟ هادي هي الفكرة ديال العقدة، أن المريض كيتسنى قوة خارجية باش تبدل وتأتر ليه فحياتو، وغالبا كيف ما فقيصة ساندريلا، القوة هي الراجل اللي هو الأمير فالقيصة.
الأحداث المغربية
الأحداث المغربية هو جورنال يومي مستاقل ف لمغريب كتصدر على 	لمؤسسة لمغاربية د لميديا، و تنشر أول عدد ديالو ف 22 أكتوبر 1998.
بركان (جيولوجيا)
تصغير|نافورة ديال [[لاڤا|لّاڤا ف بركان ف هاواي (1983)]] لبركان ؤلا لڤولكان (ب نݣليزية Volcano) هوّا فلقة ف لقشرة ديال كوكب، بحال لأرض، لّي كتخلي لّاڤا، رّماد، ؤ لݣازات لّي كانت محبوسة ف لبيت د لماݣما، تخرج ل برا.
الأحداث المغربية
تاريخ
تأسست لأحداث لمغريبية من عند محمد البريني  ك جورنال شتراكي مستاقل ف عام 1999. و كانت كتنشرو لمؤسسة لمغريبية د وسايط لإتصال. ؤ وخا جورنال سياسي شتراكي مستاقل، راه كيميل ل حزب تيحاد شتيراكي د لقوات شعبية. و مقرو الرئيسي كاين ف الدار البيضا.
و ف يونيو 2012 تعين المختار الغزيوي رئيس ل تحرير ليومية، و تسندات مهمة مدير التحرير ل حكيم بلمداحي، و مؤسس الجورنال حافض على منصبو كمدير.
هاد الجورنال كيتّعتابر مثير للجدل، تعرض ل بزاف د لهجومات من جهات مختالفة بحال محمد يتيم،  و الشيخ أبو النعيم لي وصفو بالجورنال الصهيوني لفاجر حيتاش نشر منشورات على لفلسفة،  و تمات لمقاضاة ديالها من قيبال بسيمة الحقاوي بسباب تسريبها «نتايج لبحث لوطني حول لإعاقة»،  و تتهمات بنشرها أخبار كدّابة و خطابات كراهية،  و سبق ليها تمنعات بزاف د لمرات حيتاش نتهكات لمعايير لإجتماعية.
و ف عام 2003 وصلو أعداد الجورنال لمتداولة جوايه 80.000 نسخة، شي لي خلاها صحيفة لأكتر قراية ف لبلاد.
حتال 2016 وصل معدل التوزيع لعام د الجورنال متوسط يومي ديال 6964 نسخة 2.87% منها توزيع مجاني. مدير نشر جورنال لأحداث المغربية حاليا هو المختار الغزيوي و رئيس تحريرها هو عبد المجيد حشادي.
أزلاف
أزلاف جماعة ترابية قروية كاينة ف إقليم/عمالة دّريوش، جهة الشرق، ساكنين فيها 4919 واحد، على حسب لإحصاء لعام 2014.
ساندريلا
ساندريلا (بالطاليانية Cenerentola، بالفرانساوية Cendrillon، بلالمانية Aschenputtel)، ؤلا السباطة ديال الزاج الصغيرة هي من الحكايات الشعبية المعروفة فالعالم كامل، بفضل التواتر ديالها وتمتيلها فبزاف ديال الوسائط باش تعرفات ووصلات للناس. على العموم، القيصة ديالها كتبين جوانب فالعلاقات الإنسانية، بحال الضلم والحݣرة ومن الجهة الاخرى المكافأة ديال المضلوم اللي كينتصر فاللخر وأن الضلم واخا كاع يكون واعر فاللول ولابد يسالي ويكمل. كتهضر القيصة على واحد البنت سميتها ساندريلا اللي كتعيش ضروف صعيبة فاللول ولكن كتقلب من بعد حياتها وتعيش مزيان ومرفحة. الكلمة د ساندريلا كاتّستعمل فالمجاز بمعنى هداك بنادم اللي كيحقق الرباح والنصر من بعد تمارة، بواحد الأعجوبة وحتى حد ممتوقعها. و ف لأصل كاتعني "بنت الفاخر" ؤلا "مولات رّماد"، حيت ديما لاصق ليها فحوايجها منين كتشقى.
تالماكانت
تالماكانت جماعة ترابية قروية كاينة في إقليم تارودانت، جهة سوس ماسة، ساكنين فيها 3991 نسمة، على حسب الإحصاء العام 2014.
ساندريلا
القيصة ديال سانديرلا كترجع للجغرافي اليوناني سطرابو اللي كتبها ما بيز 7 قبل الميلاد ؤ 23 بعد الميلاد، سماها رودوپيس وفين كيعاود على عبدة يونانية تزوجات بالملك ديال مصر، كتعتابر هادي أقدم نسخة معروفة على قيصة ساندريلا. قيصة يي شيان الشينوية، اللي تدكرات لأول مرة ف 860 م، هي نسخة وحدة خرى قديمة للقيصة. تنشرات أول نسخة أدبية للقيصة ف ؤروپا وبالتحديد فالطاليان من قبل جيامباتيستا باسيل فكتابو "حكاية الحكايات" عام 1634، ونشر النسخة اللي معروفة دابا من ب نّݣليزية والفرانساوية شارل پيرو عام 1697. وتنشرات من بعد نسخة خرى ف ألمانيا عام 1812، نشروها الخوت ݣريم فمجموعتهوم القصصية الشعبية "حكايا خرافية".
القيصة
ساندريلا كانت عايشة مع واليديها حتى ماتت مها، ؤ من بعد عاشت مع باها اللي كانت عزيزة عليه بزاف ومكرهش يحقق ليها ݣاع الأمنيات ديالها، وكان يحساب إلى كانت عندها مها غتكون فرحانة ومشى تزوج ب مرا عندها جوج بنات. فاللول كانت كتعامل ساندريلا مزيان ولكن من بعد ما مات باها، خرجات ليها وولات كتعدب فيها ودارت فيها خدامة. ساندريلا مابقى ليها حد إلا شي طيور وفيران دارت فيهوم صحابها وكيعاونوها فالشقى ديال الدار.
واحد النهار، الملك خرج قرار كيقول فيه باللي أي بنت من بنات المدينة ممكن تكون مرات ولدو. والأمير غيختار بنت وحدة فحلفة راقصة غينضمها. وحيت حتى ساندريلا ممكن ليها على حساب القرار تمشي، طلبات من مرات باها تمشي معاها للحفلة، قبلات ولكن بشرط، تنقي الدار وتلقى ليها شي لبسة مزيانة للحفلة، مشات ساندريلا تسيق وعانوها صحابها الطيور والفيران تلقى لبسة مزيانة. منين كملات خدمتها ولبسات حوايجها مشات عند مرات باها باش يمشيو للحفلة، ولكن مرات باها وبناتها من الحسد اللي فيهوم قطعو ليها الكسوة ديالها ومشاو بوحدهوم للحفلة بلا ساندريلا. من بعد ما مشاو بانت لساندريلا سحارة ضريفة وعطات ليها كسوة جديدة زوينة كتر ولكن قالت ليها باللي السحر غيحيد فال12 ديال الليل. مشات ساندريلا للحفلة ؤ فاجآت الأمير بالزين ديالها وطلبها ترقص معاه ونسات حياتها الخايبة كاملة، ونسات حتى باللي السحارة قالت 12 دالليل خصها ترجع دارها، تفكرات ولكن السحر كان قرب يزول وخرجات بالزربة بلا ما تقول للأمير سميتها ومابقى ليه غير واحد صباطتها لاحتها وهي كتجري. فالصباح بكري الأمير عيط على النايب ديالو باش يقلب ليه على مولات الصباطة من بنات المدينة، منين وصلو لدار ساندريلا حاولات مراة باها مايشوفش الأمير ساندريلا ولكن فاللخر شافها بفضل صحابها وعاشت معاه حياة فرحانة وزوينة.
الفايدة
لقيصة ديال ساندريلا كتحاول تبين باللي الأمل فالمستقبل زوين ويلا تسنينا بكل صبر الخير اللي درناه غيرجع لينا. وهاد ساندريلا آمنات باللي غتزوج بالأمير وتعيش فقصر زوين من صغرها، حتى وصلات لداكشي اللي بغات وحققات حلمها وحلم باها أنها تعيش مزيان من بعد تمارة كاملة اللي عاشتها.
27 دجنبر
27 دجنبر ؤلا نهار 27 شهر 12 هوّا نّهار نمرة 361 من تّقويم لميلادي (362 يلا كان لعام مكبّس). باقين 4 يّام من موراه تال لّخر د لعام.
مديورات مزيانين
لمديورات لمزيانين ؤلا أحسن لمديورات (ب نّݣليزية Best Practices) هوما مجموعة د لمماراسات ؤلا طّرقان ف شي ضومين لي تبين ب شكل عملي بلي كيعطيو نتايج حسن من غيرهوم، ؤلا كاين تّيفاق عليهوم مابين لحرايفية ديال ضّومين. لغاراض ديالهوم كيكون هوّا تحسين لجودة ديال لخدمة، ؤ تفادي حالات ديال تالافا (يعني يكون شي كيشرّق، شي كيغرّب). كنلقاو لمديورات لمزيانين ف بزاف د لمجالات، بحال تّبزنيس، لانفورماتيك، ليدارة، ؤ زيد ؤ زيد.
لمديورات لمزيانين كيقدرو يكونو طرف من سطوندار بحال إيزو 9000 ؤلا إيزو 14001، لي بجوج معمول بيهوم ف لمجال د لإدارة د شّاريكات.
لمديورات لمزيانين عادتن كيتعرفو غير ب لپراتيك، يعني ب كترة لمعاودة ديال شي پروصي ؤلا عملية إنتاجية ؤلا إدارية ؤلا غيرهوم، كيتبين ل نّاس لّي كيمارسو هاد نّشاط بلي واحد طّاريقة هيّا لي كاتعطي نتايج مزيانة، ؤلا بلي يلا تّافقو عليها نّاس كادّوز لخدمة ب سلالة ؤ كاتمينيميزي لوقت ديال لپلانينݣ ؤ لمشاكيل ؤ عادام تّوافق مابين لأعضاء ديال لفرقة د لخدمة، ؤ كاتسهّل تّخطيط ؤ تّطبيق ؤ لفيدباك. نقدرو نݣولو بلي لمديورات لمزيانين هوما بحال وصفات ديال نّجاح لّي ديجا مجربين ؤ تبتو لفعالية ديالهوم. هادشي ماكيعنيش بلي عندهوم إتبات علمي ؤلا بلي مايمكنش يكون عندهوم بدايل خرين لّي كيعطيو نفس نّتيجة ؤلا حسن منها.
كنلقاو لمديورات لمزيانين مطبقين ف بزاف د لمجالات، من بينهوم:
نتيقادات
كاينين عاداد د لنتيقادات علا لمصطلح ديال Best Practices، سيرتو بلي ف بزاف د لحالات كاينين طرقان كيتعتابرو "مديورات مزيانين" بلا مايكون تخاد وقت كافي ديال تجريب ديك طّاريقة ؤ لبدايل ديالها، بشكل كافي لي يتبت بلي ماكاينش ما حسن منها. لمحلل لميريكاني مايكل كوين پاتن كيعتابر بلي حتا لبحت لعلمي ف هاد لمجال باقي ماتدارش بشكل وافي لّي يخلينا نݣولو بلي كاينين طرقان د لخدمة هوما لأحسن ف أي مجال، ؤ بلي لمديورات لمزيانين لي مامتبوتينش مزيان خاصهوم يتعتابرو "فرضيات ديال مديورات مزيانين".
أݣليف
أݣليف جماعة ترابية قروية كاينة ف إقليم الصويرة، جهة مراكش آسفي، ساكنين فيها 8028 واحد، على حسب لإحصاء لعام 2014.
آيكيدو
آيكيدو (بالجاپونية: 合気道) هوّا واحد لفن د لمدابزة لأصل ديالو من الجاپون، أسسو لمعلم موريهي أويشيبا ما بين 1925 و 1969. أول مرة عتارفات لحكومة د الجاپون بهاد الرياضة كانت ف 1940، و كانت سميتها ديك لوقت "آيكي بودو". ف 1942 عاد تسمّات آيكيدو. اللي تيطريني هد لفن كيتسما "آيكيدوكا".
تأسس هاد لفن بحال شي خلاصة د بزاف د لفنون د لمدابزة لاخرين، و تيحاول يركز على كيفاش يقدر لواحد يدافع على راسو بلا مايضرب هاداك اللي هجم عليه، غي يستاغل ديك الجهد اللي هجم عليه بيه، باش يحبسو ومايخليهش يعاود يضربو. ما كايناش بطولات د لمدابزة ف لآيكيديو، حيت أصلا لفلسفة ديالو ضد لمدابزة، و هو مديور غي باش بواحد يتعلم التقنيات اللي يقدر يدافع بيها على راسو.
واو اللوت
واو اللوت هيا ضاية جاية فإقليم بركان فجيهت ورطاس مور واد ورطاس-شراعة.
واو اللوت الأسطورة
واو لوت معروفة عاود بوحد لحكاية شعبية على شي مرا بصيرة كرمات شي وليا زارو لبلاصة وباركوها وردولها الشوف. وعاقبو جيرانها لي متهلاوش فيهم ملي طلبو ضيف الله ولعيقاب كان بلخسف ݣاع لقرية و رجعات فبلاصتها الضاية.
بني مرغنين
بني مرغنين جماعة ترابية قروية كاينة ف إقليم/عمالة دّريوش، جهة الشرق، ساكنين فيها 6263 واحد، على حسب لإحصاء لعام 2014.
28 دجنبر
28 دجنبر ؤلا نهار 28 شهر 12 هوّا نّهار نمرة 362 من تّقويم لميلادي (363 يلا كان لعام مكبّس). باقين 3 يّام من موراه تال لّخر د لعام.
سيدي امحمد دليل
سيدي امحمد دليل جماعة ترابية قروية كاينة ف إقليم شيشاوة، جهة مراكش آسفي، ساكنين فيها 5636 واحد، على حسب لإحصاء لعام 2014.
79
79 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 79 ف لإيرا لعامة ؤ لفترة د بعد لميلاد، نمرة 79 ف لقرن 1، ؤ نمرة 10 ف لعقد ديال عوام 70.
79 كيوافق 560 ق.هـ-559 ق.هـ ف تّقويم لهيجري ؤ 1029 ف تّقويم لأمازيغي ؤ 10079 ف تّقويم لهولوسيني.
تالمست
تالمست جماعة ترابية حضرية كاينة ف إقليم الصويرة، جهة مراكش آسفي، ساكنين فيها 4328 واحد، على حسب لإحصاء لعام 2014.
سكفكف
سكفكف ؤلا سكف كف ؤلا خانز ؤ بنين هوّا ساندويتش مغريبي كيتباع ف لكرارس، سيرتو ف كازا. لأصل ديال هاد سّاندويتش هوّا ف لغالب حي لبرنوصي ف كازا، ؤ ب ضّبط عند واحد مول لكرّوسة سميتو بّا محمد. سّاندويتش د سكفكف كيكون معمّر ب تّقلية ؤ طراف د رّاس د لبݣري معا لعطرية ؤ شوية د لحمّص.
أغبالو
أغبالو جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 9547 واحد، على حسب لإحصاء لعام 2014. كلمة أغبالو ب لأمازيغية كاتعني "لعين د لما".
بودينار
بودينار جماعة ترابية قروية كاينة ف إقليم/عمالة دّريوش، جهة الشرق، ساكنين فيها 9863 واحد، على حسب لإحصاء لعام 2014.
4 يونيو
4 يونيو ؤلا نهار 4 شهر 6 هوّا نّهار نمرة 155 من تّقويم لميلادي (156 يلا كان لعام مكبّس). باقين 210 يوم من موراه تال لّخر د لعام.
لحرب لباردة
تصغير|لعوالم التلاتة ف لوقت د لحرب لباردة: لعالم اللول (لغرب و لبلدان لي تابعين ليه)، لعالم التاني ([[لإتحاد السوڤياتي|ليتيحاد السوڤياتي و لبلدان د لبلوك الشرقي، و لعالم التالت لي كيمتل لبلدان لي ديال اللانحياز]] لحرب لباردة  هيّا فترة تاريخية عرفات توتر جيوسياسي كبير ما بين لميريكان ؤ تّيحاد سّوڤياتي من بعد لحرب لعالمية تانية، وخّا لمؤرخين مامتافقينش علا تّواريخ ب تّحديد.
تاليوين
تاليوين جماعة ترابية حضرية كاينة في إقليم تارودانت، جهة سوس ماسة، ساكنين فيها 6706 نسمة، على حسب الإحصاء العام 2014.
نعيمة سميح
نعيمة سميح (ولدت في سنة 1953 في المغرب بمدينة الدّار البيضاء، مغنية مغربية. تعتبر من أهم المغنيات المغربيات التي غنت للموسيقى العصرية المغربية، بدأت مسيرتها في السبعينات من القرن لعشرين و غنت كثير من الأغاني التي نجحت في المغرب ولديها شعبية كبيرة داخل وخارج المغرب وبالأخص في الجزائر، تونس، المشرق والخليج.
حياتها
نعيمة بنت درب السلطان، من عائلة أصلها من لجنوب د لمغريب، ف كازا و كبرات ف حومة بوشنتوف وكان درب سّلطان ف ستّينات نشيط بزاف تقافيا و خرج بزاف ديال سّميات ف لمجالات د لموسيقا و رّياضا و لأداب. نعيمة بانو لمواهب ديالها ف لغنا ف سن صغيرة حيت بدات كاتغني و هي عندها 9 سنين.
نعيمة ما كملاتش قرايتها، وقفات ف شّهادة لبتيدائية، و ما قراتش لموسيقى و كانت خدامة ف لحلاقة و تّجميل و كان عندها صالون ديالها خاص. كان عزيز عليها لغنا و كان لواليد ديالها ضد أنها تولي مغنية. واخا هاكاك بقات نعيمة شادة ف لحلم ديالها و شاركات ف برامج ديال لمواهب لّي كانت كاتنضمهوم لإيداعة وتّلفزة لمغربية. أول برنامج بانت فيه كان "خميس الحظ" لّي كان كايقدمو محمد لبوعناني غير هو فين بانت مزيان كان ف برنامج لمسابقات "مواهب" ديال عبد النبي الجيراري لّي خرج واحد لجيل متميز ديال لمغنيات بحال سميرة بنسعيد و عزيزة جلال.
كان لواليد د نعيمة متبع لمسيرة ديالها و شرط عليها أنها تغني غير ف لموسيقى لعصرية و تخدم مع كتاب كلمات و ملحنين ف أغاني معقولة ب كلمات محترمة. هاد لمراقبة د لواليد ديالها صعبات عليها ف لّول لمسيرة ديالها و لّي سهل عليها لقضية كانو تّدخلات ديال ملحنين وصحفيين كبار بحال محمد بنعبد السلام و محمد البوعناني و خالد مشبال لّي دواو مع لواليد ديالها و توسطو ليها حيت كانو مآمنين ب لموهبة لكبيرة ديالها.
و هاكدا خرجات أول غنية ديالها "نوارة" لّي نجحات بزاف و تبعوها غنيات خرين لّي نجحو و ولاو من لخالدات د لأغنية لمغريبية بحال "الله عليها قصارة" و "ياك أجرحي" لّي كتبها زّجال لكبير علي الحداني.
أݣادير
أݣادير هي مدينة كبيرة فالمغريب وجات تقريبا فالوسط ديال الساحل الأطلسي المغربي ، كاينة فعمالة أݣادير إداوتانان ؤ هي لعاصمة ديال جهة سوس ماسة. الناس ديال أݣادير أمازيغ كيهضرو بتَاشلحِيت.
تقديم
أكادير هي واحد من لمراكز لحضرية ف لمغريب. لبلدية د أكادير مسجلة ساكنة تعداد ديالها 924.000 فلإحصاء ديال 2014. حسب لإحصاء ديال 2004, كانو 346.106 ديال السكان فداك لعام و 487.954 ديال سكان فلعمالة ديال أكادير إداوتنان.
إيفرني
إيفرني جماعة ترابية قروية كاينة ف إقليم/عمالة دّريوش، جهة الشرق، ساكنين فيها 6365 واحد، على حسب لإحصاء لعام 2014.
أݣادير
تقديم
لمدينة تدمرات بواحد زلزال ف1960. تعاودات تبنات كولها بمعايير زلزالية إجبارية. هي دابا أحد أكبر المنتجعات لبحرية فلمغريب, للي كايجيو ليها عدد كبير من سياح لأجانب وداخليين للي كاعجبهوم لجو ديالها زوين على مدار سنة.
السمية
أݣادير هي واحد الكلمة من الأمازيغية للي تتعني "لمخزن لمحصن".
كاين بزاف ديال لمدن فلمغريب سميتهم أݣادير. سمية لكاملة ديال أݣادير بتاشلحيت هي أݣادير ن يغير (ⴰⴳⴰⴷⵉⵔ ⵏ ⵢⵉⵖⵉⵔ), حرفيا لحصن ديال تلة (the fortress of the cape), زعما على حساب لخليج لي حداها. إيغير بتاشلحيت كايقصدو بيها كدية ولا جبل. تسمّات أݣادير ببزاف ديال السميات بحال أݣادير لْعَرْبا، لعين لْعَرْبا، فونتي، تِݣْمّي أوݣادير لْعَرْبا، تِݣْمي أورومي، و تسمّات يامات لاستعمار البردقيزي ب سانتا كروز دو كابو دي أݣير.
الناس ديال أݣادير كايتسمّاو بتاشلحيت ݣ أوݣادير ، بلجمع آيت أوݣادير. لمؤنت ديالها هو أوت أوݣادير، بلجمع إست أوݣادير.
تاريخ
أقدم دكر لأكادير فلخرائط كايرجع لعام 1325. مع نهاية ديال لقرون لوسطآ أݣادير ولات مدينة مشهورة ومعروفة.
ف1505, لبرطقيز للي كانو ديجا مأنسطاليين ف ساحل لمغريبي, أسسو واحد لمقر تجاري ف تلة, سميتو Santa Cruz do Cabo de Aguer فلبلاصة لي معروفة دابا ب فونتي, وكان عندها حاكم.
لبرطقيز ماطولوش بزاف حيت كانو ديما كايهجمو عليهم لقبائل لمحلية. من 1530, كانو محاصرين ف سانتا كروز. ضعق لبرتغالي بين راسو ف 12 مارس 1541 فاش سلطان سعدي محمد الشيخ شد لحصن ديال سانتا كروز دي أݣير. 600 برطقيزي لي بقاو عايشين خداوهم ك أسرى, من بينهم لحاكم, Guterre de Monroy، وبنتو Dona Mecia, لي راجلها تقتل فلمعركة, ولات زوجة ديال محمد الشيخ لكن ماتت فلولادة سنة 1544. فنفس سنة, محمد الشيخ غادي يطلق Guterre de Monroy, للي ولا عشيرو.
من مورا ما لبرطقيز مشات ليهوم أݣادير, بداو كايخسرو بلايص أخرين, بحال أزمور و آسفي. من مورا 1550, لبرطقيز ما بقاو كايكسابو والو فلمغريب من غير مازاݣان (الجديدة), طنجة و سبتة.
فعام 1540, غادي يبني السلطان محمد الغالب لقصبة د أݣادير أوفلا بعدما شد لحكم مورا محمد الشيخ السعدي. كانت كتسما هاد لقصبة بأݣادير ن يغير, للي كاتعني حرفيا لحصن ديال التلة بتاشلحيت.
ف1731, لمدينة تدمرات كليا بسباب زلزال. لميناء ديال أݣادير ديك ساع تسد فاش الصويرة تبنات فشمال ديالها.
إحصائيات
ساكنين فيها 420،288 نسمة، على حسب الإحصاء العام 2014.
بركان (صفحة توضيح)
هادي صفحة د التوضيح، كلمة بركان يمكن يكونو عندها هاد لمعاني:
118
118 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 118 ف لإيرا لعامة ؤ لفترة د بعد لميلاد، نمرة 18 ف لقرن 2، ؤ نمرة 9 ف لعقد ديال عوام 110.
118 كيوافق 520 ق.هـ-518 ق.هـ ف تّقويم لهيجري ؤ 1068 ف تّقويم لأمازيغي ؤ 10118 ف تّقويم لهولوسيني.
بزو
بزو جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 14072 واحد، على حسب لإحصاء لعام 2014.
أݣونيت
}} أݣونيت جماعة ترابية قروية كاينة ف لإقليم د أوسرد، جهة دّاخلة واد دّهاب ، ساكنين فيها 0 واحد، على حسب لإحصاء لعام 2014.
تاريخ لكتابة ب داريجة
تاريخ د لكتابة ب دّاريجة كيبدا قبل من لقرن لعشرين ب واهلي. أقدم نص معروف ب دّاريجة لمغريبية هو "ملعبة لكفيف زّرهوني" لّي تكتبات ف لقرن 15 ف لعهد ديال سّلطان لمريني "بو لحسن".
تاليوين أساكا
تاليوين أساكا جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 1125 واحد، على حسب لإحصاء لعام 2014.
إيجرماواس
إيجرماواس جماعة ترابية قروية كاينة ف إقليم/عمالة دّريوش، جهة الشرق، ساكنين فيها 7540 واحد، على حسب لإحصاء لعام 2014.
قصبة بني ملال
قصر أولا قصبة بني ملال هو موقع تاريخي كاين ف مدينة بني ملال ف لمغريب. هاد القصبة هي من أهم لمعاليم التاريخية و التقافية د المدينة و مصنّف من وزارة الثقافة كمعلمة تاريخية وطنية.
تاريخ
القصبة معروفة عند الناس ديال بني ملال ب بزاف د السميات بحال برج راس العين أولا قصبة بلكوش.
نوال المتوكل
نوال المتوكل (خلاقت ف 15 أبريل 1962 ف دّار لبيضا) رياضية مغريبية سابقة ف ألعاب لقوى و مسيرة ف رّياضة. هي أول مرا عربية و إفريقية كاتربح ميدالية ف لألعاب لأولمپية نهار دات لميدالية دهبية ف لألعاب د لوس أنجلس 1984 ف 400 ميترو حواجز. من بعد ما سالات لكاريير ديالها خدمات ف بزاف د لمناصب لإدارية و سياسية ب حيت سبقلها كانت وزيرة د رياضة ف لمغريب (2007) و عضوة ف لّجنة لأولمبية لوطنية و لّجنة لأولمبية دّولية و ف لتّيحاد دّولي د ألعاب لقوى.
نوال بدات لمسيرة د لألقاب ديالها ف لبدو د تمانينات د لقرن 20، كانت ربحات ميداليات دهبية ف لألعاب لمتوسطية و لبطولات لإفريقية و لعربية قبل ما تمشي ل ميريكان باش تكمل قرايتها لجامعية ف رّياضة.
محمد لعروسي
محمد لعروسي (14 يناير 1934, بني دركول - 14 فبراير 2014) كان فنان مغريبي ديال الطقطوقة الجبلية ولعيطة والشعبي, وكان تيعرف يضرب لكمانجة مزيان. هو من الناس اللي شهرو الطقطوقة الجبلية فلمغريب مع أحمد لݣرفطي وحاجي السريفي وشامة الزاز. لعروسي شارك فبزاف د لمهرجانات فلمغريب وفلخاريج, وربح بزاف د لجوائز فحياتو.
حياتو
تولد محمد لعروسي ف 1934 فدوار بني دركول فالدائرة د غفساي فلإقليم د تاونات. كنيتو لعروسي حيث لأصل د عائلتو من بني عروس واخا هو تولد وكبر ف لقبيلة د بني زروال. بدا لعروسي لموسيقا من صغرو وخرج من لمسيد باش يكمل فلغنا وتعلم من شيوخ لمنطقة بحال مولاي المفضل الطريرف، وأحمد بلمكي، وبن التهامي اللي علًمو لملحون.
عبد الكريم ميري
مع لاندية
باستيا سنة 1974 كانت أول محطة احترافية لكريمو مع نادي باستيا شارك خلالها ف 119 ماطش وماركا 33 بيت ف مختلف المسابقات وصل مع هاد نادي لنهائي كاس الاتحاد الأوروبي عام 1978.
محمد لعروسي
حياتو
ف 1958 سجل أول أغنية ديالو مع لإذاعة لوطنية, ومن موراها بدا تايخرج لأغاني ديال الطقطوقة فبزاف د لمواضيع. تاتميز بزاف د لأغاني د لعروسي باللي فيها الضحك ولمعاني وعليها تاتعجب لجمهور.
عبد الكريم ميري
مع لاندية
نادي ليل: لعب لنادي ليل موسم 1980-1981 شارك ف 42 ماطش تمكن فيها يماركي 14 بيت.
محمد لعروسي
لأغاني ديالو
غنا محمد لعروسي 526 أغنية, منها اللي تعرفو بزاف عند لجمهور بحال:
عبد الكريم ميري
مع لاندية
نادي تولوز: لتاحق بتولوز عام 1981 ولعب له موسم واحد شارك ف 32 مقابلة وسجل 10 د البيوت.
نادي ميتز: عام 1982 لتاحق كريمو بنادي ميتز وتألق بشكل واضح حيت سجل 24 بيت ف 38 ماطش.
نادي ستراسبورغ: بعد محطة ميتز انتاقل كريمو عام 1983 لموسم واحد باش يلعب مع نادي ستراسبورغ شارك ف 27 ماطش وسجل غير تلاتة د البيوت.
نادي تور : موسم 1984-1985 غادي يلعب كريمو لنادي نور سجل 6 أهداف في 35 مقابلة.
نادي لوهافر : ليكسيبريونس ديال لوهافر كانت ناجحة لكريمو ففموسم 85-86 سجل 20 هدفاً ف 37 مباراة.
نادي سانت إتيان :من بعد التألق مع لوهافر غادي كريمو يجبد اهتمام أندية فرنسية كبيرة، داكشي اللي خلاه فعام 1986 انتاقل لنادي سانت ايتيان، شارك معه ف 33 مباراة سجل 9 د البيوت.
ماترا راسينغ : من بعد هادشي انتقل كريمو لنادي ماترا راسينغ باش يلعب ليه موسمين من 1987 حتى ل 1989 سجل فيها 10 د البيوت ف 52 مقابلة، وكانت هادي آخر محطة ف الكاريير ديال كريمو قبل ما يعلن الاعتزال ديالو سنة 1989.
مع لمونتخب لمغريبي
لعب كريمو الماطش الدولي ديالو لول عام 1977 ضد لمونتخب تونسي ونقطع شوية على لمونتخب قبل ما يرجع بقوة حيت شارك معه ف نهائيات كاس لعالم 1986 فلمكسيك وماركا لبيت تالت ف مرمى برطقيس ف دور لول وقاد لمغريب يتصدر مجموعتو على حساب النجليز وبولونيا وبالتالي تأهل للدور تاني لأول مرة ف تاريخ إيفريقيا ولعرب كما شارك مع أسود لأطلس ف كاس أمم إيفريقيا جوج مرات عام 1986 ف مصر وسجل هدف و1988 فمغريب وماركا 2 بيوت قبل ما يعتزل اللعب دولياً عام 1988 بعد مسيرة حافلة مع لمونتخب لمغريبي لعب فيها تقريبا 80 ماطش دولي وسجل 5 د البيوت.
معمر لقدافي
معمر لقدافي ؤلا معمر لݣدافي (تولد ف 7 يونيو 1942 ف لمنطقة د سرت، مات ف 20 أكتوبر 2011)، لمعروف تا بسميت لكولونيل لقدافي، كان توري و عسكري و سياسي ليبي حكم ليبيا 42 عام (من 1969 ل 2011). ف اللول كان لقدافي هو الرئيس د لمجلس د لقيادة د لجمهورية لعربية الليبية (من 1969 ل 1977)، و موراها ولاّ "لأخ لقايد" ديال لجماهيرية لعربية الليبية لإشتراكية لعضمى (من 1977 ل 2011).
لقدافي ولاّ أول رئيس د ليبيا من مورا ما دار نقيلاب عسكري على لملك دريس السنوسي (اللي كان آخر ملك د ليبيا) ف 1969. ف 1975، كتب كتاب سمّاه "لكتاب لخضر" و جمع فيه بزاف د لأفكار اللي كانو تيجيوه مهمين. ف 2008، دار لقدافي جتيماع مع شي حكّام ف إفريقيا (ماشي كاملين)، و عطاوه السمية ديال "ملك لملوك د إفريقيا".
من مورا ما بدات مضاهرات د الربيع د الشعوب ف 2011 ف ليبيا، خرج لقدافي من طرابلس و تخبّا ف سرت، و لكن لقاوه واحد لميليشيات اللي قتلوه نهار 20 أكتوبر 2011.
أݣينان
أݣينان جماعة ترابية قروية كاينة في إقليم طاطا، جهة سوس ماسة، ساكنين فيها 2801 نسمة، على حسب الإحصاء العام 2014.
كاپيتان (كورة)
150px|تصغير|يسار|الربطة ديال الدراع اللي كايديرها لكاپيتان. كاپيتان (بالنݣليزية: Captain) فالرياضة د كورة هو كوايري اللي كايݣيّد لفرقة ديالو فلماطش، وكايكون غاليبا هو لكبير أولّا لواعر ݣاع واللي عندو تجريبة طويلة، أولا واحد اللي يقد يأتّر على لماطش أولا عندو مهارات مجهدين فلقيادة. كايتّعرف لكاپيتان بواحد الربطة كايدوّرها على الدراع ديالو.
خدمتو
220px|تصغير|يمين|لكاپيتان هو اللول اللي كايهز لكاس اللي ربحاتو لفرقة. لخدمة لوحيدة اللي كاينة عند لكاپيتان بحساب لقواعد د اللعبة هي يحضر للقرعة دالريالة قبل مايبدا لماطش (كاتعطي لقرعة للفرقة اللي جات فيها لحق باش يختارو لݣول وباش يبداو لماطش) وقبل من تيرات الترجيح. وبلعكس ديال داكشي اللي مايتݣال، لكاپيتان ماعندوش لحق يتحدا لقرارات ديال لحكم. واخا هكاك، لحكم يقدر يهضر على شي حاجة ماعاجباهش فلفرقة ديال لكاپيتان معاه، بحال متلا السلوك لعام إلا كان خايب شي شوية وكايدير الديرونجمو، إلا كان هادشي ضروري يادلّي.
بوينوس آيريس
بوينوس آيريس (بالصبليونية: Buenos Aires - مترجمة: لهوايات لمزيانة) هي لعاصمة د لارجونتين (من 1880) و أكبر مدينة فيها. جات ف الشمال الشرقي د لبلاد، حدا لحدود مع لأوروݣواي. تيسكنو ف لمدينة تقريبا 3 د لمليون د الناس، و لمجموع د السكان ديالها مع النواحي كتر من 15 لمليون.
كاپيتان (كورة)
خدمتو
فموناسبة ديال التفراق دلميداليات إلا لفرقة ربحات شي تورنوة، لكاپيتان هو اللي كايسبق باش يشدّها. أي كاس كاتربحو لفرقة كايشدّو وكايهزّو لكاپيتان هو اللول. لكاپيتان هو اللي غاليبا كايسبق لفرقة فالدخلة للتيران فلبدية دلماطش. لكاپيتان هو اللي كايسيّر لڤيستيير ديال لفرقة.
لكاپيتان هو اللي متوقّع منو ومسؤول باش يهز لمعنويات ديال لفرقة إلا كانو طايحين. يقدر للكاپيتان يعاون لمدرّيب باش يختار لكوايرية ل11 اللي غايقصرو فلبدية ديال لماطش. فلكورة ديال الشباب أولّا لهواة، لكاپيتان هو اللي كايهز لمسؤوليات اللي من لمفترض لمدرّيب هو اللي كايهزهوم فالنيڤويات لعاليين ديال اللعب.
33
33 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 33 ف لإيرا لعامة ؤ لفترة د بعد لميلاد، نمرة 33 ف لقرن 1، ؤ نمرة 4 ف لعقد ديال عوام 30.
33 كيوافق 607 ق.هـ-606 ق.هـ ف تّقويم لهيجري ؤ 983 ف تّقويم لأمازيغي ؤ 10033 ف تّقويم لهولوسيني.
5 يونيو
5 يونيو ؤلا نهار 5 شهر 6 هوّا نّهار نمرة 156 من تّقويم لميلادي (157 يلا كان لعام مكبّس). باقين 209 يوم من موراه تال لّخر د لعام.
تالݣجونت
تالݣجونت جماعة ترابية قروية كاينة في إقليم تارودانت، جهة سوس ماسة، ساكنين فيها 5816 نسمة، على حسب الإحصاء العام 2014.
مهاجر
مهاجر جماعة ترابية قروية كاينة ف إقليم/عمالة دّريوش، جهة الشرق، ساكنين فيها 9386 واحد، على حسب لإحصاء لعام 2014.
تخمام لمشاع
تصغير|[[بن سينا من بين لفلاسفة لي هضرو على تّخمام لمشاع و معانيه]] تّخمام لمشاع (ب ) هوّا مجموعة د لأفكار ؤ لحكام علا حوايج كيديرهوم بنادم كولا نهار، لّي كيبانو صحاح ؤلا مناسبين، ؤ كيعاونو ف لفهامة ؤ لحوكم بشكل لّي كيكون مشاع ؤ مقبول بين نّاس كاملين تقريبا. يلا شي حد ماتبعش تّخمام لمشاع كيقدر يبان ل نّاس لوخرين بلي حمق ؤلا كيعادي لمجتمع.
لفلاسفة من لقديم كانو كيناقشو شنو هوّا تّخمام لمشاع، ؤ كيتعتابر أرسطو لفيلسوف لّول لّي معروف بلي ناقش ؤ حاول يعطي تعريف ليه. تّعريف ديال أرسطو ل تّخمام لمشاع (ب ليونانية لقديمة κοινή αἴσθησις، كويْني أييسثيسيس) هوّا كا قدرة كاينة عند لحيوانات، لي منها بنادم، لي بيها كيتريطيو لإدراكات لحسية، دّاكرة، ؤ لخيال، باش يكوّْنو حكام بساط من نواع مختالفين. بنادم هوّا لكائن لوحيد لي كيتجاوز تّخمام لمشاع، ؤ كيستعمل تّخمام نّقدي، ؤلا تّخمام ب لمنطق.
298
298 كيوافق 334 ق.هـ-333 ق.هـ ف تّقويم لهيجري ؤ 1248 ف تّقويم لأمازيغي ؤ 10298 ف تّقويم لهولوسيني.
لكتلة لغربية
لكتلة لغربية ؤلا لكتلة الراسمالية ؤلا لكتلة لميريكانية ؤلا لكتلة د الناطو هوّا مصطلح كان مخدم ف لوقت د لحرب لباردة (1947 تال 1991) باش يوصف مجموعة د الدوال لي كانت متحالفة معا لميريكان بشكل رسمي. كانو فيها لأعضاء ديال الناطو، و تا بلدان خرة لي كانت عندها سياسات ضد الشيوعية.
وردانة
وردانة جماعة ترابية قروية كاينة ف إقليم/عمالة دّريوش، جهة الشرق، ساكنين فيها 7120 واحد، على حسب لإحصاء لعام 2014.
نيو ديلهي
نيو ديلهي فيها أكبر مطار ف لهند (مطار إنديرا غاندي) ، و واحد من أكبر لميطروات ف لعالم (10 د لخطوطا و 253 محطة).
ناس مشهورين منها
بزاف د الناس مشهورين عندهم علاقة ب نيو ديلهي، و إما تولدو ولا عاشو ولا ماتو فيها. بحال:
لحسنية (مغنية)
لحسنية (بلأمازيغية: ⵍⵃⴰⵙⴰⵏⵉⵢⴰ) هي مغنية تاتغني بلأمازيغية ديال لأطلس لمتوسط و بالدارجة. لحسنية معروفة بزاف ف لمنطقة د لأطلس، و غنات مع لفنانا لكبار ديال تما، بحال محمد رويشة و لحسن لخنيفري.
سيدي بدهاج
سيدي بداج جماعة ترابية قروية كاينة ف إقليم الحوز، جهة مراكش آسفي، ساكنين فيها 5391 واحد، على حسب لإحصاء لعام 2014.
طاقة نووية
طّاقة نّووية (ب نݣليزية Nuclear energy) هيّا طّاقة لّي كتنتج ب ستيعمال تّفاعلات نّووية باش تخرّج حرارة لّي كتحولها تّوربينات د لبخار ل تريسينتي.
395
395 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 395 ف لإيرا لعامة ؤ لفترة د بعد لميلاد، نمرة 95 ف لقرن 4، ؤ نمرة 6 ف لعقد ديال عوام 390.
395 كيوافق 234 ق.هـ-233 ق.هـ ف تّقويم لهيجري ؤ 1345 ف تّقويم لأمازيغي ؤ 10395 ف تّقويم لهولوسيني.
عرفان
تصغير|ل[[موكا د أتينا، رمز ديال لعرفان عند ليونان]] المعروف تنعرفوه ب لعرفان، و لعرفان هي كلمة جات من "عرف" والعرفان هي كيفاش تعرف الحوايج بالتّحقاق و التّجراب و التّخمام. لعرفان عندو بزاف د التعريفات على حساب لمجال و النوع. متلا ف لفلسفة كانفرّقو مابين لعرفان ب لهضرة ؤلا ب لوصف (متلاً فاش كيعرف بنادم بلي "عبد القادر مات" حيت سمع ؤلا قرا هاد لخبار)، و لعرفان ب لمعاشرة (يلا حضر ل لموت ديال عبد القادر و عرف هاد لحقيقة ب لوعي و لحواس ديالو).
لݣزوّات تالمعروف
الݣزوّات هي لجمع ديال لݣزو، و لݣزو ف لبني هيا "الجزء"، المعروف فيه شلاّ ݣزوات إنّما نقدرو نفرقوهوم فاللوّل على جوج ݣزوّات كبار، كاين لݣزو لي تنسميوه تابنادميت و كاين لݣزو لي تنسميوه الخلوق ولّ الخلوقي.
فالݣزو ديال تابنادميت يمكن نعرفو منين جا بنادم وكيفاش تيعيش وفين تيعيش، و لكلام ديال بنادم والتاريخ ديالو وشلاّ حوايج مرتابطين ب بنادم.
عبد لجبار لوزير
عبد لجبّار لوزير (خلاق ف مراكش ف 1932و توفّا ف 2 شتنبر 2020 ف مراكش ) ممتّيل مسرحي مغريبي كان من رّواد د لمسرح ف لمغريب و من نّاس لّي وضعو سّاس ديال بزّاف ديال لفراقي د لمسرح ف مراكش مع سميات خرين بحال محمد بلقاس.
عبد لجبار لوزير متل حتا ف بزاف د لأعمال ف تّلفازا و سّينيما. كان لعمل لّخر ديالو لّي لقا نجاح كبير ف لمغريب هو مسلسل "دار الورثة" لّي داز ف لقناة لمغريبية لّولا ف 2010.
حياتو
عبد لجبار ولد درب لݣزا ف رياض لعروس ف مراكش. كبر ف عائيلة على قدّها بحيت بّاه كان كايخدم خرّاز و من بعد خدم ف لفلاحة و تاكسّابت. كبر عبد الجبار ف لمدينة لقديمة د مرّاكش و ما كمّلش قرايتو، بدا صّنعة بكري و خدم ف دّباغة و تانجّارت.
فاش وصل ل 15 لعام تقيّد ف لكوكاب لمرّاكشي (ف نفس لعام لّي تأسّسات فيه لفرقة ف 1948) و لعب ݣارديان ديال لفرقة د جونيور.
عبد الجبار بدا لمسرح مع لفرقة د "الأطلس الشعبي" لّي كان كايسيرها مولاي عبد الواحد حسنين. أول مسرحية ديالو كانت هي "الفاطمي و الضاوية" ف 1951 لّي لعبها معا محمد بلقاس، و هي لمسرحية كانت تعرضات قدام لماليك محمد لخاميس ف قصر لباهية ف مراكش ف 1957.
عبد الجبار لوزير كان ناشط ف لحركة لوطنية يامات لستيعمار و تحبس من بعد ما تّنفا محمد لخاميس ف 1953. كان تّحبس ف حبس لعلو ف رّباط و تمّا تعلّم لقراية و لكتابة على يد مقاومين كانو معاه ف لحبس. من بعد لستيقلال خدم مردة ف لقوات لموساعيدة ل مدة 4 سنسن قبل ما يخرج منها و يتفرّغ ل لكاريير ديالو ف لمسرح و تّمتيل.
مع بلقاس، شكّلو بجوج تونائي فوكاهي و كانو كايقدّمو عروض تونائية كوميدية.
عبد الجبار توفا ف 2 شتنبر 2020 من بعد ما قاسا عوام طويلة مع مرض سّكار.
فريدريش نيتشه
فريدريش نيتشه (مزيود ف 15 أكتوبر 1844 ف روكن ف مملكة پروسيا، مات ف 25 غشت 1900 ف ڤايمار ف لإمبراطورية لألمانية) فيلسوف، ناقد، ؤ فيلولوجيست ألماني، لي لأعمال ديالو كان عندها تأتير عميق على لفلسفة لموعاصيرة. كان بدا لكاريير ديالو ف لفيلولوجيا لكلاسيكية، ؤ موراها تحوّل ل لفلسفة. ف 1869 ولّا أصغر واحد شد لكرسي ديال لفيلولوجيا لكلاسيكية ف جاميعة بازل (ف مدينت بازل، دابا ف سويسرا) ملي كان عندو 24 عام. ف 1879، عتازل تّدريس ف لجاميعة بسباب مشاكل صحية لي عانا منها حياتو كاملة. أغلبية د لمؤلفات ديالو سالاهوم ف لعقد لي موراه. ف 1889، جاه نهيار كامل ؤ فقد لقدرات لعقلية ديالو. بقات مّو كاتعتاني بيه حتا ماتت ف 1897، ؤ موراها ختو إيليزابيت فورستر نيتشه حتا مات هوّا ف عام 1900.
لأعمال د نيتشه كاتطرّق ل لمناݣرات لفلسافية، شّيعر، نّقد تّقافي، ؤ لأداب د تّعاويد، معا تفضيل ل لحكام لمأتورة ؤ سّخرية. كيتّعتابر نيتشه من أكبر نّقاد ديال دّين سيرتو لمسيحية ؤ لأخلاق لي كاتدعو ليها، ؤ كيحاول ف لفلسفة ديالو يعطي بديل ل هاد لمنضومة لأخلاقية تّقليدية لي، من لمنضور ديالو، مابقاتش عندها فايدة بعد لموت د الله لي تسبب ف أزمة ديال لعدمية. نيتشه كيركّز أيضا بزاف على لقدرة د لفرد باش يتجاوز لأخلاق تّقليدية، ب ليعتيماد على لإرادة ديالو د لقوة، ؤ تخدام لقدرة لإبداعية ديالو باش يخلق قيم ؤ أخلاق جديدة. لكتوبا دياولو مستهلمين بزاف من طّراجيديا ليونانية، ب لإضافة ل موفكيرين بحال زاراتوسطرا، أرتور شوپنهاور، رالف والدو إميرسون، ريشارد ڤاݣنر ؤ ݣوته.
مورما مات، ختو إيليزابيت ولّات أمينة على لمكتوبات ديالو، ؤ حرّفاتهوم باش تروّج ل لأفكار لقومية لمتطرفة ديالها، بشكل لي كيتناقض معا أراء معروفة ديالو لي ضد لقومية ؤ لمعادية د ليهود. داكشي علاش لفلسفة د نيتشه واحد لمدة كانت ولّات مرتابطة ب لفاشية ؤ نّازية. ولاكين ف خيلال لقرن 20، قدرو مجموعة د لفلاسفة بحال والتر كاوفمان ؤ جورج باطاي باش يصلحو صّورة د نيتشه، ؤ نشرو ڤيرسيونات جداد مصححة د لأعمال ديالو. ف عوام 1960 تّشهر نيتشه بزاف ؤ ستامر تّأتير ديالو على شلا مدارس فلسافية حتال ليوم.
عمل الشعب
تاريخ
و ف الشهور اللولة على صدور جورنال «عمل الشعب» ضطر لوزاني يوقف إصدارها طبقا لقرار لمحكمة لفرانساوية، و عوضها بإصدار جورنال «إرادة الشعب» كبديل مؤقت، لي خرجات النمرة اللولة ديالها ف دجنبر 1933. و بعد ما حكمت محكمة لإستئناف ب لإفراج عن جورنال «عمل الشعب» رجعها الوزاني ل الصدور و وقف جورنال «إرادة الشعب» لي صدرات منها 14 نمرة. و من بين لكتّاب لي برزات مقالاتهم ف الجورنال، أحمد صفريوي و عمر بن عبد الجليل، لي كان كينشر مقالات كيفضح فيها نتهاكات لحماية لفرانساوية بحق لفلاحين.
بزطام د كريپطو
تصغير|بزطام د ل[[بيتكوين فيه أدريسة باش يشد بيتكوين ؤ ساروت خاص باش يصيفط]] لبزطام د لكريپطو ؤلا لبزطام د كريپطوصولدي  (ب نّݣليزية Cryprocurrency wallet) هوّا جهاز، ؤلا واساط فيزيكي ؤلا پروݣرام ؤلا سربيس لي كيصطوكي سّوارت لعوموميين ؤ/ؤلا لخاصّين ديال تعاملات ب كريپطوصولدي. ب لإضافة ل هاد لمزية ديال صّطوكاج، لبزطام د لكريپطو كيكون قادر باش يكريپطي ؤ يسني تّعاملات.
كلمة "بزطام" هنا شوية ماشي ف محلها، حيت لبزطام د لكريپطو ماكيصطوكيش لفلوس رّقمية (بحال بيتكوين) براسهوم، مي سّوارت لي كيخليو بنادم يصيفط ؤلا يشد لكريپطو، ؤلا باش يسني شي تعامل ديجيطالي من نوع أخور بحال كونطرا دكية. لحصيصة د لكريپطو لي كاتكون تابعة ل شي أدريسة كاتكون مصطوكية ف لبلوكتشيين براسها، ؤ ب تّحديد ف لكناش لموزع ديالها.
سّاروت لخاص ؤ لادريسة كيتجينيراو بشكل عشوائي، ؤ تقريبا مستحيل باش جوج بزاطم يكون سّاروت لخاص عندهوم بحال بحال.
نقدرو نقسّمو لبزاطم د لكريپطو ل تلاتة د نّواع:
50
50 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 50 ف لإيرا لعامة ؤ لفترة د بعد لميلاد، نمرة 50 ف لقرن 1، ؤ نمرة 1 ف لعقد ديال عوام 50.
50 كيوافق 590 ق.هـ-589 ق.هـ ف تّقويم لهيجري ؤ 1000 ف تّقويم لأمازيغي ؤ 10050 ف تّقويم لهولوسيني.
ؤزين سطيلانتيس د لقنيطرة
ؤزين سطيلانتيس ديال قنيطرة، هو ؤزين كيصنعو فيها طونوبيلات ديال ݣروپ سطيلانتيس، جات ف جماعة عامر سّفلية لي تابعة لإقليم لقنيطرة، بضبط ف لبلاصة لحورا د أطلانتيك فري زون. لوزين تحل ف 20 يونيو 2019. يسار|تصغير|پوجو 208 فصالون جنيڤ، 2019 فشتنبر 2019، لوزين بدا كيصنع پوجو 208 معا لؤزين ديال طرناڤا ف سلوڤاكيا، ؤ كيصدر لخاريج. يسار|تصغير|لقدام د سيتروين أمي ف 27 فبراير 2020، علنات سيطروين بلي لوزين د لقنيطرة غادي يبدا يصنع واحد لموضيل ديال طوموبيل إليكتريك، سميتها سيطروين أمي.
ف 2021، لوزين بدا يصنع طونوبيل خرة كاتشبه ل أمي سميتها ؤپيل روكس-إ.
أمازون (صفحة توضيح)
هادي صفحة د التوضيح، كلمة أمازون يمكن يكونو عندها هاد لمعاني:
نور الدين النيبت
نور الدين النيبت (تزاد ف الدار لبيضا ف 10 فبراير 1970) كوايري مغربي دولي كان كايلعب ف لبوسط د مدافع أوسط و من أحسن لّعايبية لمغاربة عبر تّاريخ. لعب 115 ماتش دولي مع لمونتاخاب لمغريبي و شارك ف 2 كيسان عالم (94 و 98).
نور الدين النيبت بدا لكاريير ديالو ف لوداد لبيضاوي، لّي ربح معاه 3 د لبوطولات و كأس إفريقيا د لأبطال ف 1992. النيبت كان من رّكايز د لجيل دهبي د لوداد ف لبدو د تسعينات لقرن 20 ف لفرقة تّاريخية لّي دربها لأوكراني يوري مع لعايبية كبار بحال رشيد الداودي، فخر الدين الرجحي، مجيد بويبوض و لحسن بنعبيشة. فاش كان ف لوداد، كان النيبت عندو واحد لپوليڤالونس كبيرة بحيت كان كايلعب ف بزاف د لبلايص و وصل أنه لعب قلب هجوم ف لفينال د سّوبر كوب د إفريقيا ضد أسيك ميموزا. هاد لقوة هي لّي خلاتو يكون من أحسن لمدافعين لّي دازو ف لعالم، حيت كانت عندو شوفة هجومية و كايزعم ف صنع لعمليات و كايفهم كيفاش كايتحركو لمهاجمين.
من بعد حتارف ف فرانسا ف إف سي نانط عام واحد (1993-94)، و لّي تختار فيه ف طّوب 10 د لبوطولة د فرانسا. من بعد سنا مع سبورتينغ لشبونة لبرطقيزي لّي لعب معاه عاماين (1994-1996) قبل ما يسني مع ديبورتيفو لاكورونيا سّبانيولي ف 1996. طّرانسفير ديال ل "سوبير ديبور" كان ف ديك لوقت أغلى بيعة د لعايب مغريبي (6 د لمليون د لأورو). ف سبانيا دوز النيبت 8 سنين تألق فيها ب شكل كبير و تختار بزاف د لمرات ف لفرقة لمتالية د لّيغا. ربح لّيغا مع دّيبور ف 2000 ودّا معاهوم لكاس ف 2002.
النيبت سالا لكاريير ديالو ف طوطنهام نّݣليزي لّي لعب فيه بين 2004 و 2006.
6 يونيو
6 يونيو ؤلا نهار 6 شهر 6 هوّا نّهار نمرة 157 من تّقويم لميلادي (158 يلا كان لعام مكبّس). باقين 208 يوم من موراه تال لّخر د لعام.
أݣوديم
أݣوديم جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 4113 واحد، على حسب لإحصاء لعام 2014.
سكفكف (توضيح)
هادي صفحة د التوضيح، كلمة سكفكف ؤلا سكف كف يمكن يكونو عندها هاد لمعاني:
عبد الحق بنشيخة
حياتو
تزاد عبد الحق بنشيخة فلقصبة ديال لعاصيمة ددزاير. مات لواليد ديالو وهو مازال صغير، وترسل لفاميلة حاضنة حيتاش لواليدة ديالو ماقدراتش تربّيه بوحدها. لفاميلة ديالو من لڤيلاج دسيدي عبد الرحمان فولاية بومرداس.
مسرح سيرڤانطيس (طنجة)
تصغير|المسرح ديال سيرڤانطيس ف طنجة
المسرح ديال سيرڤانطيس (ب الصبنيولية: Gran Teatro Cervantes) هو واحد المسرح ف طنجة (الشمال ديال المغرب) اللي مسمّي على الكاتب الصبنيولي ميݣيل دي سيرڤانطيس. المسرح بناوه الصبنيول ف 1913 ملي كانت طنجة منطقة دولية. كان مسرح سيرڤانطيس كيتعتابر واحد من المسارح اللي مهمين و راقيين ف أفريقيا، و فنانين كبار دارو عروض فيه. الإصلاحات بقاو كيتأجلو مدة طويلة بسباب الخلافات مابين المسؤولين ديال المدينة و الدولة الصبنيولية.
تاريخ
تصغير|الشتوا ف المسرح ديال سيرڤانطيس (لوحة فنية ديال كونسويلو هيرنانديز، 2011) إيسپيرانزا أوريانا هي اللي تكلفات ب العملية ديال البني ديال المسرح مع الزوج ديالها، مانويل پينيا و مول المسرح أنطونيو ݣاييݣو. البني بدا ف 2 أبريل 1911 و كمل ف 1913 اللي كان هو العام ديال الافتتاح ديالو ب واحد القدرة استعابية ديال 1400 بلاصة.
تفرسيت
تفرسيت جماعة ترابية قروية كاينة ف إقليم/عمالة دّريوش، جهة الشرق، ساكنين فيها 9133 واحد، على حسب لإحصاء لعام 2014.
تمانار
تامانار ولا تمانار جماعة ترابية حضرية كاينة ف إقليم الصويرة، جهة مراكش آسفي، ساكنين فيها 10572 واحد، على حسب لإحصاء لعام 2014.
تاليليت
تاليليت جماعة ترابية قروية كاينة ف إقليم/عمالة دّريوش، جهة الشرق، ساكنين فيها 5208 واحد، على حسب لإحصاء لعام 2014.
ڤاسيكطومي
تصغير|تصويرة كاتبيّن منين كايقطّعو القنوات ف الجهاز التناسلي د الراجل
لڤاسيكطومي (ب لونݣلي: Vasectomy) هي واحد العملية كايديرها الرّاجل باش يولّي عاݣر ولّا باش يحدّد النّسل ديالو، بلا ما يكون تأتير ݣاع على الجنس، ف هاد العملية كايتقطّعو القنوات بجوج اللي كايدوّزو الحيوانات المنوية من الخصيات ل المَني، باش المَني يبقا خاوي من الحيوانات المنوية، وعمّر يوقع الحمل.
تامدا
تامدا جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 9750 واحد، على حسب لإحصاء لعام 2014.
عيشة مايا
عيشة مايا (بلأمازيغية: ⵄⵉⵛⴰ ⵎⴰⵢⴰ) هي مغنية من خنيفرة تاتغني بلأمازيغية ديال لأطلس لمتوسط. مايا معروفة ب تماوايت (لموّال) ديالها، و تشهرات ملّي بدات تادير لأغاني ديالها ف أنترنت، بالضبط ف يوتوب و فيسبوك. غنات عيشة مايا مع بزاف د لمغنيين لمعروفين د لأطلس بحال لحسن لخنيفري و لحسنية.
لأغاني ديالها
عيشة مايا عندها بزاف د لأغاني معروفة اللي شافوها لملاين ف يوتوب، بحال:
أنمزي
أنمزي جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 4885 واحد، على حسب لإحصاء لعام 2014.
تمسمان
تمسمان جماعة ترابية قروية كاينة ف إقليم/عمالة دّريوش، جهة الشرق، ساكنين فيها 13920 واحد، على حسب لإحصاء لعام 2014.
نويبي ريناس
نويبي ريناس (Nueve Reinas تسعود د لملكات)، فيلم أرجونتيني لّي دار لإخراج ديالو فابيان بيلينسكي. لفيلم متلو فيه لأدوار رّئيسية ݣاستون بولس و ريكاردو دارين و ليتيسيا بريديسي. هاد لفيلم ديال دراما
ملخص لفيلم
لفيلم كايحكي لقصة ديال جوج شلاهبية لّي عرفو بعضياتهوم غير ب زّهر و دخلو على واحد تّبزنيسة باش ينصبو على واحد سبانيولي ملعق عزيز عليه يجمع تّنابر لقدام و غادي يبغيو يبيعوليه شي تنابر مزورين.
سي (توضيح)
هادي صفحة د التوضيح، كلمة سي يمكن يكونو عندها هاد لمعاني:
لوصوار إيكو
التاريخ
بان هاد الجورنال لأول مرة ف 10 فبراير 2008. ؤ ولا ف يناير 2010 تابعة لشركة "NextDayNews" لي كيملكها سعد التازي. كان تالت جورنال يومي ناطق ب لفرانساوية ف لمغريب.
و كان لمقر ديالو ف الدار البيضا، و هو موزع على عشرين صفحة من السياسة لرياضة، و لحقائق لإجتماعية و لأخبار لإقتصادية، و الثقافة.
ف يناير 2012 طلقت لوسواغ إيكو موقع تلفزي مخصص للأخبار على لإنترنت. تكلف ب هاد لموقع تلفزي اللول من نوعو ف لمغريب كل من لحسن البوهالي بالتعاون مع طارق بوراق. كان لموقع كيضم تقارير و ستطلاعات رأي ولقاءات حول أحداث و مستجدات الساعة.
رؤساء التحرير
كان دريس بناني أول رئيس تحرير د الجورنال، قبل ما يجي بلاصتو الطيب شادي، صحافي السابق ف صحيفة لو جورنال إبدومادير، ومن بعد ولا طارق قطاب رئيس تحرير بعدما ولات ف ملكية سعد التازي، وكان آخر رئيس تحرير ليها هو حفيظ الجاي.
87
87 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 87 ف لإيرا لعامة ؤ لفترة د بعد لميلاد، نمرة 87 ف لقرن 1، ؤ نمرة 8 ف لعقد ديال عوام 80.
87 كيوافق 551 ق.هـ-550 ق.هـ ف تّقويم لهيجري ؤ 1037 ف تّقويم لأمازيغي ؤ 10087 ف تّقويم لهولوسيني.
لغزو النورماندي ل النݣليز
تصغير|رسمة من [[لقرن 13 ديال لحكّام د نورمانديا رولو نّورماندي، ويليام بوسيف طويل، ؤ ريتشارد لّول نّورماندي]] لغزو نّورماندي ل نّݣليز هوّا مجموعة د لأحدات تّاريخية لّي طرات ف نّݣليز معا لبدية ديال عام 1066، لّي أدّات ل سّيطرة ديال نّورمانديين ؤ تّتويج ديال ويليام لفاتح كا ماليك علا نّݣليز.